המעבדה לפיזיקה יישומית

המעבדה לפיזיקה יישומית (באנגלית: Applied Physics Laboratory, בראשי תיבות: APL, קיצור מאנגלית: The Johns Hopkins University Applied Physics Laboratory) הוא מרכז מחקר מוסדי ללא כוונת רווח, המסונף לאוניברסיטת ג'ונס הופקינס, מחוז האוורד , מרילנד, ארצות הברית שנוסד בשנת 1942. המעבדה משמשת כמשאב טכני אסטרטגי של מחלקת ההגנה של ארצות הברית, נאס"א וסוכנויות ממשלתיות אחרות ומעסיקה מעל 8,300 (80% מקצועיים טכניים) עובדים. היא מספקת שרותי הנדסה, מחקר ופיתוח מערכות טכנולוגיות רבות בתחומי הגנת אוויר והטילים, לוחמה ימית ותת-ימית, אבטחת מחשבים, מדעי החלל ובניית חלליות.<ref>[https://www.jhuapl.edu/About About APL]</ref>

== רקע היסטורי ==
המעבדה נוסדה בשנת 1942 במהלך מלחמת העולם השנייה תחת משרד המחקר והפיתוח המדעי כחלק ממאמץ הממשלה לגייס את המומחיות המדעית וההנדסית של האומה באוניברסיטאותיה. המעבדה הייתה מעורבת מאוד במחקר בזמן מלחמת העולם השנייה. עם סיום המלחמה, לבקשת הממשלה המשיכה האוניברסיטה לקיים את המעבדה כשירות ציבורי. בתחילת דרכה של המעבדה, היא שכנה במוסך משומש בשדרת ג'ורג'יה 8621, בסילבר ספרינג, מרילנד. המעבדה עברה ללורל החל משנת 1954, עם הקמת בניין של שני מיליון דולר והרחבת אגף של 700,000 דולר בשנת 1956. הצוות הסופי עבר למתקן החדש בשנת 1975. המקום כלל מנהרת רוח שגא קולית שהתפנתה בשנת 1963 והדמיות הטיסה הועברו ללורל.
מקור שם המעבדה במלחמת העולם השנייה, אולם נקודות החוזק העיקריות של המעבדה לפיזיקה יישומית הן הנדסת מערכות ויישומי טכנולוגיה. יותר משלושה רבעים מהצוות הם אנשי מקצוע טכניים, ו-25% הם בעלי תארים במדעי המחשב ומתמטיקה. המעבדה עורכת תוכניות במחקר בסיסי ויישומי, פיתוח חישה מרחוק מתקדם, מבחן והערכה, הנדסת מערכות ואינטגרציה.<ref>[https://www.jhuapl.edu/About/History History]</ref>

== ארגון וניהול ==
למעבדה שלושה קמפוסים עיקריים; בלורל, במדינת מרילנד ובמונטפלייר במדינת ורמונט וקמפוס דרום. בנוסף לכך המעבדה מחזיקה במספר משרדים ברחבי ארצות הברית; בארלינגטון, ובפיירפקס, מדינת וירג'יניה, בפארק לקסינגטון, מדינת מרילנד, באל סגונדו, מדינת קליפורניה ובראלי, מדינת קרוליינה הצפונית.

המעבדה לפיזיקה יישומית מהווה חטיבת מחקר ופיתוח ופחות מוסד אקדמי של אוניברסיטת ג'ונס הופקינס. בית הספר להנדסה של אוניברסיטת ג'ונס הופקינס ותוכניות הכשרה בבולטימור-וושינגטון משמש להסמכת תארים מתקדמים בלימודי הנדסה ובמדעים יישומיים המעניק תוארי הסמכה בחמישה עשר תחומי לימוד. בבית הספר יש שבע מחלקות בהנדסה, מדעים מדויקים ומדעי הטבע. בנוסף, הוא מהווה קורת גג למכוני מחקר, תחומי הנדסה מקצועיים וחינוך.

יכולות ליבה<ref>APL, [https://www.jhuapl.edu/OurWork/Expertise Expertise]</ref>:

בתחום האזרחי, המעבדה לפיזיקה יישומית שותפה בייזום, תכנון, בניית מיכשור מדעי, תפעול וניהול פרויקטים עתידיים של משימות למחקר מערכת השמש; הגשושית TIMED לניטור אטמוספירת כדור הארץ, שתי גשושיות ואן אלן לניטור חגורות ואן אלן, גשושית STEREO לניטור השמש, גשושית קאסיני לכוכב הלכת שבתאי, גשושית Parker Solar Probe לניטור השמש, הגשושית מסנג'ר לכוכב הלכת חמה, הגשושית ניו הורייזונס לפלוטו במסגרת תוכנית הגבולות החדשים, הגשושית לוסי והגשושית פסיכה לאסטרואידים במסגרת תוכנית דיסקברי, הגשושית במסגרת תוכנית פלאגשיפ, ובשנת 2019 נבחרה משימת הנחתת-רחפן לירח טיטאן במסגרת תוכנית הגבולות החדשים של נאס"א.<ref>The Civil Space Mission Area, [https://civspace.jhuapl.edu/About/index.php About] </ref>

במכון שנים עשר תחומים ייעודיים<ref>[https://www.jhuapl.edu/OurWork Mission Areas]</ref>:

== קישורים חיצוניים ==

===== אתרים רשמיים =====
* 

===== אתרי מדיה ועיתונות =====
* [https://www.youtube.com/user/jhuapl/feed אתר] המעבדה לפיזיקה יישומית ביוטיוב (באנגלית)

* [https://www.linkedin.com/company/johns-hopkins-university-applied-physics-laboratory/jobs אתר] המעבדה לפיזיקה יישומית בלינקדאין (באנגלית)

* [https://www.facebook.com/pages/Johns-Hopkins-University-Applied-Physics-Laboratory/106878236038103 אתר] המעבדה לפיזיקה יישומית בפייסבוק (באנגלית)

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:אוניברסיטת ג'ונס הופקינס
קטגוריה:מכוני מחקר אמריקאיים
קטגוריה:חברות אמריקאיות